Dit is regtig so ! | Suigstokkie Chaos
#alleswatmalis en kinders daarby! Gebroke woorde uit 'n opregte hart…
Dit is regtig so !
September 12, 2017 ~ suigstokkiechaos
Soveel dinge kan mos op een slag gelyk met n mens gebeur- dan voel dit of jou hele wereld deurmekaar gegooi word. Net so! In n oogwink!
Dit het die afgelope ruk met ons gebeur… en nou n rukkie later, besef ek die Here se omgee en sorg het ons omvou soos n winter wolkombers.
n Mens besef nie wat droogte aan mense doen voor jy dit nie self beleef het nie, voor jy nie saam gevoel het, saam gehuil het en saam gebid en vertrou het nie. Wanneer die dorre aarde smekend wag vir druppels water. En wanneer dit dan uiteindelik reen… Hierdie is nog verhaal van die Here se sorg so na aan my hart.
Of wanneer jy self nie meer antwoorde het op die Hoe? vrae nie en besef dat die Here nie altyd direkte antwoorde gee nie, maar jou wel lei deur donker dieptes na waters waar daar vir jou rus sal wees.
So het elke mens sy eie verhale en ongelooflike stories van hoe die Here al vir hulle gesorg het en steeds doen.
"Daarom sê Ek vir julle: Moet julle nie bekommer oor julle lewe, oor wat julle moet eet of drink nie, of oor julle liggaam, oor wat julle moet aantrek nie. Is die lewe nie belangriker as kos en die liggaam as klere nie? Kyk na die wilde voëls: hulle saai nie en hulle oes nie en hulle maak nie in skure bymekaar nie; julle hemelse Vader sorg vir hulle. Is julle nie baie meer werd as hulle nie?" Matteus 6:25-26
Wanneer jou omstandighede jou oorweldig, mag jy aan hierdie woorde vashou… dit is regtig so! Die Here gee vir jou om! En mag die mooie woorde van 'O Heer my God' jou agtergrond musiek wees…